b"\n_START_ARTICLE_\nPel\xc2\xb7l\xc3\xadcula pornogr\xc3\xa0fica par\xc3\xb2dica\n_START_PARAGRAPH_\nUna pel\xc2\xb7l\xc3\xadcula pornogr\xc3\xa0fica par\xc3\xb2dica o par\xc3\xb2dia porno \xc3\xa9s un subg\xc3\xa8nere del g\xc3\xa8nere pornogr\xc3\xa0fic del cinema, on la base de la hist\xc3\xb2ria de la producci\xc3\xb3 o la trama \xc3\xa9s la par\xc3\xb2dia d'un programa de televisi\xc3\xb3, pel\xc2\xb7l\xc3\xadcula, figura p\xc3\xbablica, o d'obres liter\xc3\xa0ries. Aquest subg\xc3\xa8nere tamb\xc3\xa9 inclou la par\xc3\xb2dia dels esdeveniments hist\xc3\xb2rics o contemporanis, com esc\xc3\xa0ndols pol\xc3\xadtics. El subg\xc3\xa8nere ha guanyat acceptaci\xc3\xb3 per part de la ind\xc3\xbastria per a adults en la mesura que en els grans premis es presenten en aquesta categoria per organitzacions com l'AVN i la X-Rated Critics Organization.\n_START_SECTION_\nOrigen\n_START_PARAGRAPH_\nUna de les primeres par\xc3\xb2dies porno va ser el curtmetratge alemany Schneeflittchen unter den sieben Bergen (Blancaneus i els set pervertits), de 1973. Est\xc3\xa0 basat en la pel\xc2\xb7l\xc3\xadcula Blancaneus i els set nans, de Disney, i dura onze minuts._NEWLINE_Les pel\xc2\xb7l\xc3\xadcules pornogr\xc3\xa0fiques par\xc3\xb2diques van comen\xc3\xa7ar a produir-se de forma habitual durant la d\xc3\xa8cada del 1990, i han estat experimentant una ressurg\xc3\xa8ncia popular durant la d\xc3\xa8cada del 2000 i de 2010. Particularment, una par\xc3\xb2dia reeixida que va augmentar la popularitat d'aquest g\xc3\xa8nere va ser la pel\xc2\xb7l\xc3\xadcula Not the Bradys XXX, produ\xc3\xafda el 2007 i que era una par\xc3\xb2dia de la polular s\xc3\xa8rie de televisi\xc3\xb3 The Brady Bunch (La Tribu dels Brady). Al Jap\xc3\xb3 destaca des de 2001 l'empresa TMA que realitza pel\xc2\xb7l\xc3\xadcules d'aquest tipus.\n_START_SECTION_\nTipus\n_START_PARAGRAPH_\nAquest subg\xc3\xa8nere \xc3\xa9s for\xc3\xa7a divers, amb tem\xc3\xa0tica molt variable._NEWLINE_Hi ha par\xc3\xb2dies pornogr\xc3\xa0fiques produ\xc3\xafdes de les s\xc3\xa8ries de com\xc3\xa8dia de situaci\xc3\xb3 com Who's the Boss\xc2\xa0(Qui \xc3\xa9s el Cap?) i\xc2\xa0Parks and Recreation (Parcs i recreaci\xc3\xb3), pel\xc2\xb7l\xc3\xadcules de terror i de drama com Edward Scissorhands (Eduard mans de tisores) i Silence of the Lambs (El silenci dels anyells), ci\xc3\xa8ncia-ficci\xc3\xb3 i pel\xc2\xb7l\xc3\xadcules d'acci\xc3\xb3 d'\xc3\xa8xits de taquilla com Star Wars (La guerra de les gal\xc3\xa0xies) i The Avengers (Els Venjadors), i de de drama hist\xc3\xb2ric com Downton Abbey, titulat a Down on Abby:Tales from Bottomley Manor._NEWLINE_Hi ha versions tant heterosexuals com homosexuals, com una \xc2\xabpar\xc3\xb2dia porno gai\xc2\xbb de la telerealitat estatunidenca Duck Dynasty, entre d'altres. Algunes par\xc3\xb2dies no inclouen hist\xc3\xb2ries o esdevediments espec\xc3\xadfics sino la par\xc3\xb2dia d'un personatge en concret, com les diverses par\xc3\xb2dies que compten amb personatges semblants a Sarah Palin.\n_START_SECTION_\nProducci\xc3\xb3\n_START_PARAGRAPH_\nAlgunes par\xc3\xb2dies s\xc3\xb3n produccions molt costoses i de qualitat  i utilitzen t\xc3\xa8cniques com CGI (imatges generades per ordinador)._NEWLINE_Un cr\xc3\xadtic de cinema va comentar que un personatge d'un llibre de c\xc3\xb2mic en una par\xc3\xb2dia porno era una \xc2\xabversi\xc3\xb3 millorada\xc2\xbb de les pel\xc2\xb7l\xc3\xadcules convencionals.\n_START_SECTION_\nRebuda i ressenyes\n_START_PARAGRAPH_\nUn escriptor del Nova York magazine va comentar que, tot i que la par\xc3\xb2dia de la s\xc3\xa8rie de PBS Downton Abbey titulada Down on Abby \xc3\xa9s humor\xc3\xadstic, \xc3\xa9s \xc2\xabplena d'inexactituds hist\xc3\xb2riques\xc2\xbb i \xc2\xabno \xc3\xa9s recomanada per als que es distreuen buscant detalls hist\xc3\xb2ricament inexactes, sino pels que els agrada les puntes franceses i els tanga\xc2\xbb._NEWLINE_El periodista i autor Charlie Jane Anders va escriure, abans de bloguejar el tema, \xc2\xabNo em vaig adonar de quantes par\xc3\xb2dies porno hi ha, i el terrible que s\xc3\xb3n la majoria d'elles en realitat\xc2\xbb.\n_START_SECTION_\nAcceptaci\xc3\xb3 de la ind\xc3\xbastria\n_START_PARAGRAPH_\nAmb el reconeixent en els seus or\xc3\xadgens i l'apel\xc2\xb7laci\xc3\xb3 del p\xc3\xbablic, diverses editorials i grups comercials han creat categories en els premis d'aquest subg\xc3\xa8nere. Dos dels principals premis de cinema ofereixen el reconeixement d'aquesta categoria en el cinema per a adults._NEWLINE_Els Premis AVN va afegir la categoria de Best sex Parody (Millor par\xc3\xb2dia de sexe) el 2009. El 2013, Star Wars XXX, una par\xc3\xb2dia porno de Star Wars, va ser la producci\xc3\xb3 m\xc3\xa9s nominada i la guanyadora d'aquesta categoria. El 2012, la pel\xc2\xb7l\xc3\xadcula Parody and Best Celebrity Sex Tape va ser afegida la categoria de Best Director (Millor director)._NEWLINE_Els Premis XRCO van afegir la categoria de Best Parody (Millor par\xc3\xb2dia) el 2003. El premi va ser per una pel\xc2\xb7l\xc3\xadcula produ\xc3\xafda per Wicked Pictures i dirigida per Jonathan Morgan, Space Nuts (una par\xc3\xb2dia de la pel\xc2\xb7l\xc3\xadcula de Mel Brooks Spaceballs, que era una par\xc3\xb2dia de Star Wars i que va ser la guanyadora del Premi Millor com\xc3\xa8dia de la AVN el 2004).\n_START_SECTION_\nMitjans de comunicaci\xc3\xb3 dominants\n_START_PARAGRAPH_\nEl g\xc3\xa8nere ha obtingut l'atenci\xc3\xb3 del mitjans de comunicaci\xc3\xb3 dominants. El 2009, el director de cinema pornogr\xc3\xa0fic Will Rider, va ser entrevistat per Joshua Alston, escriptor de la revista Newsweek, sobre el seu paper de lideratge en el ressorgiment de les par\xc3\xb2dies porno._NEWLINE_En una entrevista de la revista Entertainment Weekly amb Alan Ball, creador de la s\xc3\xa8rie True Blood, va declarar: \xc2\xabAcabem de descobrir que estan fent un par\xc3\xb2dia pornogr\xc3\xa0fica de True Blood. Certament \xc3\xa9s un moment d'anar i Au! ja hem arribat!\xc2\xbb_NEWLINE_El 2010, l'actriu Anna Paquin va parlar de la par\xc3\xb2dia porno del seu propi programa, True Blood, al canal TBS en el programa Lopez Tonight. Paquin va declarar: \xc2\xabJa saps, en realitat el que \xc3\xa9s interessant \xc3\xa9s que (el seu company membre de l'elenc) Steve (Moyer) i jo ho vam trobar tan divertit que la vam donar a tot l'elenc i a l'equip embolicada com un regal, aix\xc3\xad que crec que probablement vam comprar totes les c\xc3\xb2pies existents\xc2\xbb. Es van donar c\xc3\xb2pies de Tru: A XXX Parody a tot l'elenc i a l'equip en la festa de comiat de la tercera temporada de la s\xc3\xa8rie."